**Zápisnica z Rady Učenej spoločnosti Slovenska v dňoch 10.1.2022**

**Prítomní:** akademici M. Bátorová, F. Gömöry, O. Križanová, D. Ježová, E. Kowalská

**Prizvaná:** asistentka UčSS Ing. Kaplíková

**Program:**

1. Diskusia k príprave Valného zhromaždenia
2. Rôzne

Ad1. Po vyhodnotení vhodných termínov Doodlu prítomní odsúhlasili termín Valného zhromaždenia UčSS na 28.2.2022 o 15.00 hod. Opätovne sa diskutovalo k dátumu prechodu riadnych členov na emeritných. Pri tejto príležitosti Rada skonštatovala, že je potrebné doplniť a aktualizovať stránku UčSS. Akademik Gömöry požiadal sekretárku UčSS Ing. Kaplíkovú, aby úpravu stránky zabezpečila s tým, aby bol aktualizovaný zoznam riadnych a emeritných členov. V rámci Rady sa prediskutovali aj možné návrhy kandidátov do Rady UčSS.

Ad2. V rámci rôzneho sa diskutovalo o príprave diplomov pre nových členov UčSS. Ing. Kaplíková informovala, že diplomy by mohli byť tento rok vo formáte A4 vytlačené do polovice februára 2022. Rada sa dohodla, že každý nový člen dostane pdf verziu diplomu emailom a osobne na prvom valnom zhromaždení, ktoré sa bude konať prezenčne.

Ďalšia Rada UčSS bude 24.1.2022 o 15.00 hod.

Zapísala: akademička O. Križanová